
Parlamentul  României

Camera  Deputaţilor
Comisia pentru Sănătate şi Familie

          Bucureşti, 12.03.2001

                                                                                       Nr. 209/XVIII/8
 
BIROULUI PERMANENT

AL

CAMEREI DEPUTAŢILOR

Vă înaintăm, alăturat, raportul la proiectul de Lege pentru aprobarea Ordonanţei Guvernului nr.1/2000 privind organizarea activităţii şi funcţionarea instituţiilor de medicină legală, înaintat comisiei pentru examinare în fond, cu adresa nr.523 din 16 octombrie 2000.

La întocmirea raportului, Comisia pentru sănătate şi familie a avut în vedere avizul Consiliului Legislativ, precum şi avizele Comisiei pentru buget, finanţe, bănci şi Comisiei juridice.

Comisia pentru sănătate şi familie şi-a însuşit parţial, punctul de vedere al Guvernului.

În raport cu obiectul şi conţinutul său, prezentul proiect de lege face parte din categoria legilor ordinare.

       PREŞEDINTE,                                               SECRETAR,

DEP.PROF.UNIV.DR.MIRCEA IFRIM           DEP.DR.ANA FLOREA

Parlamentul  României

Camera  Deputaţilor
Comisia pentru Sănătate şi Familie

                                                                          Bucureşti, 12.03.2001

                                                                                                                                                  Nr. 209/XVIII/8
 
R A P O R T

asupra proiectului de Lege pentru aprobarea Ordonanţei Guvernului nr.1/2000

privind organizarea activităţii şi funcţionarea instituţiilor de medicină legală


În urma examinării proiectului de Lege pentru aprobarea Ordonanţei Guvernului nr.1/2000 privind organizarea activităţii şi funcţionarea instituţiilor de medicină legală în şedinţa din 6.03.2001, propunem ca acesta să fie supus spre dezbatere şi adoptare cu următoarele amendamente:

Nr.

crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
Art.1.(ordonanţă)
Activitatea de medicină legală constă în efectuarea de expertize, examinări, constatări, examene de laborator şi alte lucrări medico-legale asupra persoanelor în viaţă, cadavrelor, produselor biologice şi corpurilor delicte, în vederea stabilirii adevărului în cauzele privind infracţiunile contra vieţii, integrităţii corporale şi sănătăţii persoanelor ori în alte situaţii prevăzute de lege, precum şi în efectuarea de expertize medico-legale psihiatrice şi de cercetare a filiaţiei.
Autor :dl.dep.prof.dr.Mircea Ifrim (Grupul Parlamentar al PRM) a apropus să se introducă un text, ca pct.1 în legea de aprobare, cu următoarea redactare :

“1. Articolul 1 va avea următorul cuprins:
“Art.1. – Activitatea de medicină legală, partea integrantă a asistenţei medicale, constă în efectuarea de expertize, examinări, constatări, examene de laborator şi alte lucrări medico-legale asupra persoanelor în viaţă, cadavrelor, produselor biologice şi corpurilor delicte, în vederea stabilirii adevărului în cauzele privind infracţiunile contra vieţii, integrităţii corporale şi sănătăţii persoanelor ori în alte situaţii prevăzute de lege, precum şi în efectuarea de expertize medico-legale psihiatrice şi de cercetare a filiaţiei.
Pentru respectarea normelor de tehnică legislativă.

Pentru completarea textului.



2.
Pct.1.
Devine pct.2.
Prin renumerotare.



3.
Pct.2.
Devine pct.3.
Prin renumerotare.



4. 
Art.15 lit.f) ( ordonanţă)

f) contribuie la sprijinirea asistenţei medicale, atât prin analiza aspectelor medico-legale din activitatea unităţilor sanitare, la cererea acestora, cât şi prin analiza unor probleme constatate cu ocazia desfăşurării activităţii de medicină legală;
Autori: dl.dep.prof.dr.Mircea Ifrim ( Grupul Parlamentar al PRM) şi dl.dep.dr.Ovidiu Brânzan (Grupul Parlamentar al PDSR) au propus să se introducă un text, ca pct.4 în legea de aprobare, cu următoarea redactare:

“4.La articolul 15, litera f) va avea următorul cuprins:

“f) contribuie la sprijinirea asistenţei medicale, atât prin analiza aspectelor medico-legale din activitatea unităţilor sanitare,cât şi prin efectuarea unor analize de specialitate, la cererea acestora;
Prin renumerotare.

Institutele de medicină legală dispun de aparatura necesară pentru efectuarea, la cerere, a unor analize de specialitate.



5.
Art.17 lit.g) (ordonanţă)

g) contribuie la ridicarea nivelului de acordare a asistenţei medicale din unităţile sanitare, comunicând organului ierarhic superior al acestor unităţi deficienţele constatate cu ocazia desfăşurării activităţii de medicină legală;
Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ion Luchian (Grupul Parlamentar al PNL) au propus să se introducă un text, ca pct.5 în legea de aprobare, cu următorul cuprins:

“5.La articolul 17, litera g) se abrogă.
Nu este atribuţia serviciilor de medicină legală judeţene.



6.
Pct.3
Devine pct.6.
Prin renumerotare.



7.
Pct.4
Devine pct.7.
Prin renumerotare.



8.
Punctele 5 - 8
Devin punctele 8 – 11 cu înlocuirea expresiei “va deveni” cu “devine”.
Prin renumerotare.

9.
Pct.9

Art.32 Tarifele pentru efectuarea  expertizelor, a constatărilor şi a altor lucrări medico-legale se stabilesc prin ordin comun al ministrului sănătăţii şi al ministrului justiţiei, publicat în Monitorul Oficial al României, Partea I.
Pct.9 devine pct.12.

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) au propus ca pct.12 să se reformuleze după cum urmează:

“12. Articolul 32, care devine articolul 30, va avea următorul cuprins:

“Art.30. – Tarifele pentru efectuarea expertizelor, a constatărilor şi a altor lucrări medico-legale se stabilesc prin hotărâre a Guvernului, publicată în Monitorul Oficial al României, Partea I.”
Recomandarea Consiliului Legislativ este că, legile sunt puse în executare prin hotărâri ale Guvernului.



10.
____
Autori:dl.dep.prof.dr.Mircea Ifrim (Grupul Parlamentar al PRM) şi doamna dep.Constanţa Popa (Grupul Parlamentar al PRM) au propus să se introducă, un text ca pct.13 în legea de aprobare, cu următoarea redactare:

“13. În cuprinsul ordonanţei, denumiririle “Institutul de medicină legală “Mina Minovici” Bucureşti” şi “Ministerul Sănătăţii” se înlocuiesc cu “Institutul naţional de medicină legală “Mina Minovici” Bucureşti”, respectiv cu “Ministerul Sănătăţii şi Familiei”.”
S-a avut în vedere că, Institutul de medicină legală “Mina Minovici”, dispune de o dotare tehnică de excepţie precum şi de autoritatea în materie câştigată pe plan naţional ţi internaţional şi tezaurul de istorie acumulat.

Titulatura actuală este Ministerul Sănătăţii şi Familiei .

În cursul dezbaterii în comisie, următoarele amendamente nu au fost acceptate:

Nr.

crt.
Articolul

(textul iniţial)
Amendamentul propus şi

Autorul acestuia
Motivare

0.
1.
2.
3.

1.
    Art.8. ( ordonanţă)

Art.8 Cheltuielile necesare pentru efectuarea constatărilor, expertizelor, precum şi a altor lucrări medico-legale dispuse de organele de urmărire penală sau de instanţele judecătoreşti constituie cheltuieli judiciare care se avansează de stat şi se suportă, în condiţiile legii, după cum urmează:

a) dacă lucrările au fost dispuse de instanţele judecătoreşti, din bugetul de venituri şi cheltuieli al Ministerului Justiţiei;

b) dacă lucrările au fost dispuse de procurori, din bugetul de venituri şi cheltuieli al Ministerului Public;

c) dacă lucrările au fost dispuse de organele de cercetare penală, din bugetul de venituri şi cheltuieli al Ministerului de Interne.
Autori: Ministerul de Interne şi dl.dep.dr.Constantin Florentin Moraru (Grupul Parlamentar al PRM) au propus să se introducă un text, ca pct.2 cu următorul cuprins:

“2. Articolul 8 va avea următorul cuprins:

“Art.8. – Cheltuielile necesare pentru efectuarea constatărilor, expertizelor precum şi a altor lucrări medico-legale dispuse de organele de urmărire penală sau instanţele judecătoreşti, constituie cheltuieli judiciare care se avansează de la bugetul de stat şi vor fi recuperate de la persoanele stabilite de către instanţele judecătoreşti competente.”


1.Alocaţiie bugetare acordate Ministerului de Interne în anul 2000 nu au putut să asigure achitarea integrală sau în termenul legal a prestaţiilor medico-legale dispuse de organele de cercetare penală din subordinea sa, fapt ce a avut repercursiuni asupra finalizării cercetării în cauze penale aflate spre instrumentare, în special a celor cu arestaţi.

2. Amendamentul a fost respins deoarece nu soluţionează toate situaţiile privind plata acestor prestaţii medico – legale.

                  PREŞEDINTE,                                                                            SECRETAR,

DEP.PROF.UNIV.DR.MIRCEA IFRIM                                               DEP.DR.ANA FLOREA

Întocmit de experţii parlamentari:

Georgescu Ana

Marinescu Gheorghe

